OpenLLM-France/wikimedia huggingface dataset:
# Genkan

Els genkan (玄关) són àrees d'entrada tradicionals japoneses per a una casa o un pis, com una combinació d'un porxo i un tapet de benvinguda. La funció primària del genkan és per treure's les sabates abans d'entrar a la part principal de la casa. En entrar, les sabates normalment es giren cap a la porta perquè es puguin posar fàcilment a la sortida. Després de treure's les sabates, hom ha d'evitar trepitjar el genkan amb els seus mitjons o peus descalços, per evitar portar terra a l'interior de la casa. Ja estant endins, un generalment es posa sabatilles, o algun altre calçat per a ús dins de la llar. Els genkan també es troben ocasionalment en altres edificis al Japó, especialment en negocis a l'estil antic. A les escoles, els genkan inclouen armaris per a les sabates o espais on guardar-les.

## Enllaços externs

* Genkan. Japanese Architecture and Art Net Users System
# Cindy Lima García

Cindy Orquídea Lima García, més coneguda com Cindy Lima, (Barcelona, 21 de juny de 1981) és una exjugadora de bàsquet i comentarista esportiva catalana.
Va començar a jugar al Col·legi Immaculada Concepció d'Horta, incorporant-se posteriorment a l'equip de formació Segle XXI. La temporada 1998-99 va debutar professional amb el CBF Universitari de Barcelona. Al llarg de la seva carrera esportiva, va jugar en quinze equips de nou països diferents, CAB Madeira, guanyant una Lliga portuguesa (2000-01), Celta de Vigo, aconseguint tres Copes de Galícia (2002-04), Mann Filter, San José León, TT Riga (Letònia), KV Imperial (Xipre), Ciudad Ros Casares, proclamant-se campiona de Lliga la temporada 2008-09, Aix en Provence, Tarsus Beledeyesi (Turquía), Uni Gyor (Hongria), CB Conquero. Al-Gezira (Egipte), SBS Ostrava (República Txeca) i Tarbes (França). Internacional amb la selecció espanyola de bàsquet en categories inferiors, va ser campiona d'Europa júnior el 1998. Amb l'absoluta va ser internacional en 120 ocasions entre 2004 i 2014, aconseguint una medalla de bronze al Campionat del Món (2010) i proclamant-se campiona d'Europa (2013). També va participar en els Jocs Olímpics de Beijing 2008, finalitzant en la cinquena posició. Va retirar-se de la competició el 2015.
Posteriorment, ha treballat com a actriu de teatre i comentarista esportiva de partits de basquetbol femení a Televisió de Catalunya.

## Palmarès
### Clubs

* 1 Lliga espanyola de bàsquet femenina (2008-09)
* 1 Lliga portuguesa de bàsquet femenina (2000-01)
* 3 Copes Galícia de bàsquet femenina (2001-02, 2002-03, 2003-04)

### Selecció espanyola

* 1 medalla de bronze als Campionats del Món de bàsquet femení (2010)
* 1 medalla d'or als Campionats d'Europa de bàsquet femení (2013)
* 1 medalla d'argent als Campionats d'Europa de bàsquet femení (2007)
* 1 medalla de bronze als Campionats d'Europa de bàsquet femení (2009)

## Referències

* ↑ «Cindy Lima García». Enciclopèdia de l'esport català. Barcelona: Grup Enciclopèdia Catalana.
* ↑ «Cindy Lima también anuncia su retirada» (en castellà). Mundo Deportivo, 08-05-2015. [Consulta: 11 febrer 2021].
* ↑ «La primera volta de l'Eurolliga femenina de bàsquet, a Esport3». CCMA, 30-11-2020. [Consulta: 11 febrer 2021].

## Enllaços externs

* Fitxa de Cindy Lima García - Selección Femenina Absoluta
* Fitxa de Cindy Lima García - Competiciones FEB
# Cementiri Municipal de Mayagüez

El Cementeri Municipal de Mayagüez, també conegut com a Cementeri Viejo, va ser construït el 1876 a Mayagüez, Puerto Rico. Va ser dissenyat per l'arquitecte municipal català Félix Vidal d'Ors seguint el pla mestre per la ciutat de 1804. Els afores del cementiri són definits per parets de maó i nínxols i l'àrea és dividida per dos carrers que s'encreuen. Segons una llei de 1872 el cementiri proporcionava a la zona est àrees separades per a no catòlics i pels pobres. Va ser inclòs al Registre Nacional de Llocs Històrics el 1988. La llista inclou dos edificis, un lloc, i cinc estructures. És un dels més elegants i dels mes acuradament dissenyats en l'illa.

## Enterrats coneguts

* Alicia Moreda, comediant/d'actriu
* Juan Mari Bras, fundador del Movimiento Pro Independencia i el modern Partit Socialista porto-riqueny
* María Luisa Arcelay, educadora, empresària i polític
* Mon Rivera Músic
* Juancho Bascarán, alcalde de Las Marias, va lluitar en la Guerra americana espanyola
* Mariano Riera Palmer, alcalde de Mayagüez

## Referències

* 1 2 «ARQUITECTURA: Cementerio Municipal Viejo» (en spanish). Mayagüez Sabe a Mango, 16-12-2010.
* ↑ Marta Cruz Casse, with State Historic Preservation Office. «National Register of Historic Places Registration: Cementerio Municipal de Mayagüez / Cementerio Viejo». National Park Service, 01-03-1988.
* ↑ «Accompanying 19 photos by Jorge Rigau and Felix J. del Campo, from 1988 and 1985». Arxivat de l'original el 2016-06-03. [Consulta: 21 abril 2016].
* 1 2 3 4 5 Gill, Millie. «Cementerio Viejo de Mayagüez se convierte en destino turístico» (en castellà). Mayaguez Sabe a Mango, 01-01-2011. Arxivat de l'original el 2011-07-14. [Consulta: 21 abril 2016].

## Enllaços externs

* Cementiri municipal de Mayagüez a Philadelphia Buildings
# Pomponia (cràter)

Pomponia és un cràter amb coordenades planetocèntriques de 76.77 ° de latitud nord i 281.87 ° de longitud est, sobre la superfície de l'asteroide del cinturó principal (4) Vesta. Fa 59.07 km de diàmetre. El nom adoptat com a oficial per la UAI el 21 de novembre de 2012 fa referència a Pomponia, una verge vestal romana.

## Referències

* ↑ "Pomponia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Lightman, Marjorie; Lightman, Benjamin Facts on File. A to Z of ancient Greek and Roman Women, 2008.
# Cedarosaure

Cedarosaure (Cedarosaurus, "llangardaix de Cedar") és un gènere representat per una única espècie de dinosaure sauròpode braquiosàurid, que va viure a principis del període Cretaci, fa aproximadament 130 milions d'anys, al Barremià, on avui hi ha Nord-amèrica. El Cedarosaure és un sauròpode de petita grandària, només feia 14 metres de llarg. Posseïa el típic arc nasal dels braquiosàurids i llargues potes davanteres comparades amb les posteriors. El seu húmer fa 1380 mil·límetres i el fèmur 1395. Les restes del cedarosaure provenen del membre Yellow Cat de la Formació Cedar, a l'oest de Utah, als Estats Units. Les restes incloïen algunes vèrtebres, parts de costelles i els membres gairebé complets, a més es van trobar associats gastròlits. El nom de gènere estadado pel lloc de la troballa i l'espècie en honor de Carol Weiskopf.
El Cedarosaure pertany a la família Brachiosauridae, distintiva pels ossos fèmur i húmer de gairebé la mateixa grandària. Mostra similituds amb els braquiosàurids Eucamerotus de Wealden al sud d'Anglaterra, i el ben conegut Brachiosaurus de la Formació de Morrison.

## Bibliografia

* Tidwell, V., Carpenter, K. & Brooks, W. 1999. New sauropod from the Lower Cretaceous of Utah, USA. Oryctos, 2, 21, 21-37.
* Sanders, F., Manley, K. & Carpenter, K. 2001. Gastroliths from the Lower Cretaceous Sauropod Cedarosaurus weiskopfae. In: Mesozoic Vertebrate Life. D.H. Tanke & K. Carpenter (eds.). Indiana University Press, Eds. D.H. Tanke & K. Carpenter. Indiana University Press.166-180
* Tidwell, V. & Carpenter, K. 2002. Bridging the Atlantic: new correlations of Early Cretaceous Titanosauriformes (Sauropoda) from England and North America. Journal of Vertebrate Paleontology. Abstracts of papers. Sixtieth-one annual meeting Society of vertebrate paleontology, 22, Supplement to number 3, 114A.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Fórmula 3

La Fórmula 3 o, en forma abreviada, F3, és un tipus de fórmula de competició automobilística. Diversos campionats es duen a terme a Europa, Austràlia, Amèrica del Sud i Àsia. La fórmula tres ha estat, tradicionalment, com el pas inicial per arribar a la Fórmula 1.

## Campions de la F3 Europea
### 1975-1984

| Any | Campió | Equip Campió |
| 1975 | Larry Perkins | Team Cowangie |
| 1976 | Riccardo Patrese | Trivellato Racing |
| 1977 | Piercarlo Ghinzani | AFMP Euroracing |
| 1978 | Jan Lammers | Racing Team Holland |
| 1979 | Alain Prost | Oreca |
| 1980 | Michele Alboreto | Euroracing |
| 1981 | Mauro Baldi | Euroracing |
| 1982 | Oscar Larrauri | Euroracing |
| 1983 | Pierluigi Martini | Pavesi Racing |
| 1984 | Ivan Capelli | Enzo Coloni Racing |

### 2012-Actualitat

    A 16 de desembre de 2018
| Any | Campió | Equip Campió | Debutant Campió |
| 2012 | Daniel Juncadella | No premiat | No premiat |
| 2013 | Raffaele Marciello | Prema Powerteam | No premiat |
| 2014 | Esteban Ocon | Prema Powerteam | Esteban Ocon |
| 2015 | Felix Rosenqvist | Prema Powerteam | Charles Leclerc |
| 2016 | Lance Stroll | Prema Powerteam | Joel Eriksson |
| 2017 | Lando Norris | Carlin | Lando Norris |
| 2018 | George Russell | Prema Powerteam | Robert Shwartzman |

## Vegeu també

* Euroformula Open

## Enllaços externs

* Lloc Web oficial del Campionat d'Europa de F3 de la FIA Arxivat 2014-12-20 a Wayback Machine. (anglès)
# Clémencey

Clémencey és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 117 habitants.

## Demografia
### Població

El 2007 la població de fet de Clémencey era de 117 persones. Hi havia 48 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 44 eren l'habitatge principal de la família, 6 eren segones residències i 1 estava desocupat. 50 eren cases i 1 era un apartament. Dels 44 habitatges principals, 39 estaven ocupats pels seus propietaris i 5 estaven llogats i ocupats pels llogaters; 2 tenien dues cambres, 7 en tenien tres, 7 en tenien quatre i 28 en tenien cinc o més. 39 habitatges disposaven pel capbaix d'una plaça de pàrquing. A 14 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Clémencey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 8 | 35 a 39 | 12 |
| 4 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 8 | 5 a 9 | 4 |
| 8 | 0 a 4 | 8 |

## Economia

El 2007 la població en edat de treballar era de 82 persones, 69 eren actives i 13 eren inactives. De les 69 persones actives 67 estaven ocupades (36 homes i 31 dones) i 2 estaven aturades (1 home i 1 dona). De les 13 persones inactives 9 estaven jubilades i 4 estaven estudiant.

### Activitats econòmiques

Dels 5 establiments que hi havia el 2007, 1 era d'una empresa alimentària, 1 d'una empresa de fabricació d'altres productes industrials, 1 d'una empresa de comerç i reparació d'automòbils i 2 d'empreses de serveis.
L'any 2000 a Clémencey hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Clémencey a l'INSEE.
* Évolution et structure de la population Fitxa amb el detall de dades de Clémencey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jonas Aaen Jørgensen

Jonas Aaen Jørgensen (20 d'abril de 1986) és un ciclista danès, professional des del 2006. Actualment corre a l'equip Riwal Platform.
En el seu palmarès destaca la victòria al Gran Premi d'Isbergues de 2011.

## Palmarès

* 2007
** 1r al Gran Premi de la vila de Zottegem
** Vencedor d'una etapa al Gran Premi de Portugal
** Vencedor d'una etapa al Triptyque des Monts et Châteaux
* 2008
** 1r a la Vlaamse Havenpijl
* 2009
** Campió de Dinamarca de contrarellotge per equips
** 1r a la Scandinavian Race Uppsala
** Vencedor de 2 etapes a la Volta a Eslovàquia
** Vencedor d'una etapa al Tour de Loir-et-Cher
** Vencedor d'una etapa al Gran Premi Ringerike
* 2011
** 1r al Gran Premi d'Isbergues
* 2014
** 1r a la Scandinavian Race Uppsala

### Resultats a la Volta a Espanya

* 2011. 139è de la classificació general

### Resultats al Giro d'Itàlia

* 2012. 141è de la classificació general

## Enllaços externs

* Fitxa a sitiodeciclismo.net
# Christina Anna Skytte

Christina Anna Skytte (Estocolm, 9 de novembre de 1643 – Hagelsrum (Suècia), 21 de gener de 1677) fou una baronessa i pirata sueca del segle xvii.
Christina Anna Skytte nasqué a la parroquia d'Ålems a Mönsterås al comtat suec de Kalmar. Els seus pares foren Anna Bielkenstjerna (c. 1617-1663) i Jacob Skytte af Duderhof (1616-1654) que serví com a governador d'Östergötland entre els anys 1645 i 1650. També fou la neta del governador suec Johan Skytte (1577–1645) i neboda de la intel·lectual i poetessa Vendela Skytte (1608–1629).
El seu germà, Gustav Skytte, capitanejà en secret un vaixell pirata a partir de 1657, atacant i saquejant vaixells en tota la mar Bàltica. Christina Ana i el seu promès Gustaf Drake (1634-84) també s'iniciaren en aquesta activitat i es convertiren en els seus socis. Christina Anna i Gustaf Drake no foren simples membres passius en l'empresa del seu germà i es creu que assassinaren un dels seus socis, probablement perquè estava intentant retirar del negoci.
En 1662 es va informar de la seva presència en un atac a un vaixell holandès en el que assassinaren tota la tripulació i enfonsaren la nau en algun lloc entre Öland i Bornholm. Aquest atac els va exposar, ja que les restes del naufragi aparegueren a la platja d'Öland l'agost del mateix any. Els rumors que circularen per la capital els assenyalaren com a responsables. L'enviat holandès a Estocolm exigí a les autoritats sueques que actuessin per a posar solució a aquell incident.
Christina Anna i Gustaf Drake es casaren en 1662 i fugiren a Dinamarca per a evitar ser arrestats. El seu germà, Gustav Skytte, no aconseguí escapar i va ser arrestat, jutjat per pirateria, considerat culpable i executat l'abril de 1663. Christina Anna només tenia 18 anys quan el seu germà va ser arresatt. Essent una dona casada i, a més, menor d'edat segons el dret contemposari, Christina Anna no fou perseguida, però el seu marit Gustaf Drake fou condemnat in absentia i els seus bens foren confiscants. En 1668 tornaren a Suència. Gustaf Drake fou jutjat a Gothenburg, però fou indultat. Finalment, la parella s'instal·là a Edeby gård, a la parròquia de Ripsa, ubicat a Nyköping.
Gustav Skytte és un personatge de la novel·la Fribytaren på Östersjön, escrita per Viktor Rydberg (1828-1895) l'any 1857.

## Referències

* ↑ «Anna Christina Skytte». Arxivat de l'original el 2 d’abril 2015. [Consulta: 1r març 2020].
* ↑ «Skytte, släkt». [Consulta: 1r març 2020].
* ↑ «Strömsrums herrgård». [Consulta: 1r març 2020].
* ↑ «Skytte af Duderhof nr 8». [Consulta: 1r març 2020].
* ↑ «Skytte, Wendela». [Consulta: 1r març 2020].
* ↑ «Gustaf Drake». [Consulta: 1r març 2020].
* ↑ «Fribytaren på Östersjön af Viktor Rydberg». [Consulta: 1r març 2020].

## Vegeu també

* Dones pirates
# Pomponi Labeó

Pomponi Labeó (en llatí Pomponius Labeo) va ser un magistrat romà del segle i. Formava part de la gens Pompònia, una família romana d'origen plebeu.
Va ser governador de la província de Mèsia durant 8 anys sota el regnat de Tiberi. L'emperador el va denunciar al cap d'un temps en una carta al senat per mala administració i Labeó en assabentar-se del fet, no va esperar el càstig i es va suïcidar l'any 34. La seva dona Paxaea va seguir el seu exemple.

## Referències

* ↑ Tàcit. Annals IV,47; VI,29
# Choudhary Charan Singh

Chaudhary Charan Singh (1902-1987) va ser el cinquè primer ministre d'Índia. Va governar entre el 1979 i el 1980.
# Garsa blava asiàtica

La garsa blava asiàtica (Cyanopica cyanus) és una espècie d'ocell de la família dels còrvids (Corvidae) amb dues poblacions aïllades entre elles, que modernament són sovint considerades espècies diferents.

## Morfologia

Còrvid gràcil, amb una llargària de 34-35 cm incloent una llarga cua de color blau cel. Les ales són del mateix color. Part superior del cap negre, gola blanca i color general canyella grisenc.

## Hàbitat i distribució

Habita zones de bosc poc dens, sabanes i àrees agrícoles, per un costat al sud-oest de la península Ibèrica i per altre a l'Àsia oriental, a Mongòlia, Xina, Corea i Japó.

## Subespècies

La classificació del Congrés Ornitològic Internacional (Versió 3,3, 3013) contempla 7 subespècies mentre separa la població ibèrica en una espècie diferent (Cyanopica cooki), considerada una subespècie més per altres autors.
* Cyanopica cyanus cyanus. Nord de Mongòlia, sud-est de Rússia asiàtica i nord-est de la Xina.
* Cyanopica cyanus interposita. Centre de la Xina.
* Cyanopica cyanus japonica. Japó.
* Cyanopica cyanus kansuensis. Nord de la Xina.
* Cyanopica cyanus koreensis. Corea.
* Cyanopica cyanus stegmanni. Nord-est de la Xina.
* Cyanopica cyanus swinhoei. Xina oriental.

## Referències

* ↑ «Garsa blava asiàtica». Cercaterm. TERMCAT, Centre de Terminologia. Rev. 15/02/2013 (català)
* ↑ Classificació dels còrvids a ZOONOMEN Rev. 18/02/2013 (anglès)
* ↑ Justificació del no reconeixement de l'espècie C. cooki per Birdlife International Rev. 18/02/2013 (anglès)
# Habitatge al carrer Sant Josep, 5 (Girona)

L' habitatge al carrer Sant Josep, 5 és una casa de Girona inclosa en l'Inventari del Patrimoni Arquitectònic de Catalunya.
És un edifici residencial de planta rectangular, desenvolupat en planta baixa i dues plantes pis. L'interés de la façana cal centrar-lo en la tribuna del primer pis, que combina l'ús de la fusta i el vidre. A les obertures de la planta baixa s'utilitzen peces vidriades de ceràmica, que havien estat dissenyades per Rafael Masó. La resta de l'exterior es troba arrebossat. La coberta és de teula àrab, estructurada a dues vessants.

## Referències

* ↑ «Carrer Sant Josep». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Jonas Aistis

Jonas Aistis, àlies des de 1952 de Jonas Kossu-Aleksandravicius (Jonas Kuosa-Aleksandriškis). (Kampiškėse, 7 de juliol 1904 - Washington DC, 13 de juny 1973) va ser un poeta lituà.
Els seus primers poemes van ser inspirats en el simbolisme d'Europa. Es va veure obligat a emigrar, primer va escollir França i més tard els Estats Units.
En els seus poemes de l'exili va dedicar molts versos al record melanconiós de la seva terra, sobretot a Pleniluni (1948) i En el taüt de vidre (1957).

## Obres

* Eilėraščiai (1932)
* Imago mortis (1934)
* Intymios giesmės (1935)
* Užgesę chimeros akys (1937)
* Be tėvynės brangios (1942)
* Nemuno ilgesys (1947)
* Sesuo buitis (1951)
* Kristaliniam karste (1957)

## Referències

* ↑ «Aistis, Jonas, 1904-1973» (en anglès). Library of Congress Name Authority File. [Consulta: 23 juliol 2013].

## Enllaços externs

* Breu nota
* Antologia (lituà)
* http://members.efn.org/~valdas/aistis.html Arxivat 2013-05-13 a Wayback Machine.
# Treskinó

Treskinó - Трескино (rus) és un poble de l'óblast de Penza. Rússia. El 2010 tenia 85 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Power-pop

El power-pop és un subestil de la música rock, el rock melòdic actual (modern rock), i el rock melòdic tradicional. Cal dir que aquest estil, malgrat pertànyer als gèneres pop i rock, està bastant influenciat per la música alternativa o el punk. Grups com Teenage Fanclub, Sloan, The Click Five, Fountains of Wayne, Nada Surf i The All-American Rejects representen aquest estil. Als Països Catalans es pot trobar el grup valencià Sant Gatxo. El "power-pop" també es podria dir que té una base rítmica ràpida.

## Artistes

* Badfinger
* Big Star
* Cheep Trick
* Alex Chilton
* Dwight Twilley Band
* The Cowsills
* The Knack
* The Rasberries
* Tom Robinson Band
# Cementiri Nou (Poboleda)

El Cementiri Nou és una obra de Poboleda (Priorat) protegida com a Bé Cultural d'Interès Local.

## Descripció

El cementiri és un espai de forma rectangular amb un eix de simetria central. En una de les cares de l'espai interior, orientada cap a l'est, hi ha la galeria de nínxols, de dos pisos d'alçada, i al centre s'obre la capella. Les altres parets són murs baixos que tanquen el conjunt on hi ha les lapides de forma endreçada i xiprers.

## Referències

* ↑ «Cementiri Nou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Cementiri Nou». Mapa de recursos culturals. Diputació de Tarragona.
# Garsa crestada gorjablanca

La garsa crestada gorjablanca o garsa blava crestada (Calocitta formosa) és una espècie d'ocell de la família dels còrvids (Corvidae) que habita boscos clars, matolls i arbusts de les terres baixes del vessant del Pacífic del sud de Mèxic i Amèrica Central, des de l'oest de Puebla cap al sud fins a Costa Rica.

## Referències

* ↑ «Garsa crestada gorjablanca». Cercaterm. TERMCAT, Centre de Terminologia. Rev. 20/12/2020 (català)
* ↑ «Garsa crestada gorjablanca». Cercaterm. TERMCAT, Centre de Terminologia. Rev. 11/03/2013 (català)
# Haplogrup D

«Haplogrup D» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |